卍卍卍卍卍卍卍卍卍卍卍卍卍卍卍卍卍

卍佛說大乘無量壽莊嚴淸淨平等覺經卍

卍卍卍卍卍卍卍卍卍卍卍卍卍卍卍卍卍

菩薩戒弟子□城夏蓮居會集各譯

法會聖衆第一

如是我聞.一時佛在王舍城.耆□□山中.與大比丘衆萬二千人俱.一切大聖. 神通

已達.其名曰.尊者□陳如.尊者舍利弗.尊者大目□連.尊者迦葉.尊者阿難等. 而

爲上首.又有普賢菩薩.文殊師利菩薩.彌勒菩薩.及賢劫中一切菩薩.皆來集會.

德遵普賢第二

又賢護等十六正士.所謂善思惟菩薩.慧辯才菩薩.觀無住菩薩.神通華菩薩. 光英

菩薩.寶幢菩薩.智上菩薩.寂根菩薩.信慧菩薩.願慧菩薩.香象菩薩.寶英菩薩.中

住菩薩.制行菩薩.解脫菩薩.而爲上首.咸共遵修普賢大士之德.具足無量行願.安

住一切功德法中.遊步十方.行權方便.入佛法藏.究竟彼岸. 願於無量世界成等正

覺.捨兜率.降王宮.棄位出家.苦行學道.作斯示現.順世間故.以定慧力.降伏魔怨

.得微妙法.成最正覺.天人歸仰.請轉法輪.常以法音覺諸世間.破煩惱城. 壞諸欲

塹.洗濯垢汚.顯明淸白.調衆生.宣妙理.貯功德.示福田.以諸法藥救療三苦.昇灌

頂階.授菩提記.爲敎菩薩.作阿□黎.常習相應.無邊諸行.成熟菩薩.無邊善根.無

量諸佛咸共護念.諸佛刹中.皆能示現.譬善幻師.現衆異相.於彼相中. 實無可得.

此諸菩薩亦復如是.通諸法性.達衆生相.供養諸佛.開導群生.化現其身.猶如電光

.裂魔見網.解諸纏縛.遠超聲聞□支佛地.入空無相無願法門.善立方便.顯示三乘

.於此中下.而現滅度.得無生無滅諸三摩地.及得一切陀羅尼門. 隨時悟入華嚴三

昧.具足總持百千三昧.住深禪定.悉睹無量諸佛.於一念頃.遍遊一切佛土.得佛辯

才.住普賢行.善能分別衆生語言.開化顯示眞實之際.超過世間諸所有法. 心常諦

住度世之道.於一切萬物.隨意自在.爲諸庶類.作不請之友.受持如來甚深法藏.護

佛種性常使不絶.興大悲.愍有情.演慈辯.授法眼.杜惡趣.開善門.於諸衆生.視若

自己.拯濟負荷.皆度彼岸.悉獲諸佛無量功德.智慧聖明.不可思議.如是等諸大菩

薩.無量無邊.一時來集.又有比丘尼五百人.淸信士七千人.淸信女五百人.欲界天

.色界天.諸天梵衆.悉共大會.

大敎緣起第三

爾時世尊.威光赫奕.如融金聚.又如明鏡.影暢表▥.現大光明.數千百變. 尊者阿

難.卽自思惟.今日世尊色身諸根.悅豫淸淨.光顔巍巍.寶刹莊嚴.從昔以來. 所未

曾見.喜得瞻仰.生希有心.卽從座起.遍袒右肩.長□合掌.而白佛言. 世尊今日入

大寂定.住奇特法.住諸佛所住導師之行.最勝之道.去來現在佛佛相念. 爲念過去

未來諸佛耶.爲念現在他方諸佛耶.何故威神顯耀.光瑞殊妙乃爾.願爲宣說. 於是

世尊.告阿難言.善哉善哉.汝爲哀愍利樂諸衆生故.能問如是微妙之義.汝今斯問.

勝於供養一天下阿羅漢□支佛.布施累劫.諸天人民.□飛□動之類.功德百千萬倍

.何以故.當來諸天人民.一切含靈.皆因汝問而得度脫故.阿難. 如來以無盡大悲.

矜哀三界.所以出興於世.光闡道敎.欲拯群萌.惠以眞實之利.難値難見.如優曇花

.希有出現.汝今所問.多所饒益.阿難當知.如來正覺.其智難量.無有障□.能於念

頃.住無量億劫.身及諸根.無有增減.所以者何.如來定慧.究暢無極.於一切法.而

得最勝自在故.阿難諦聽.善思念之.吾當爲汝分別解說.

法藏因地第四

佛告阿難.過去無量不可思議.無央數劫.有佛出世.名世間自在王如來.應供.等正

覺.明行足.善逝.世間解.無上士.調御丈夫.天人師.佛.世尊.在世敎授四十二劫.

時爲諸天及世人民說經講道.有大國主.名世饒王.聞佛說法.歡喜開解. 尋發無上

眞正道意.棄國捐王.行作沙門.號曰法藏.修菩薩道.高才勇哲.與世超異. 信解明

記.悉皆第一.又有殊勝行願.及念慧力.增上其心.堅固不動.修行精進.無能踰者.

往詣佛所.頂禮長□.向佛合掌.卽以伽他讚佛發廣大願.頌曰.

如來微妙色端嚴  一切世間無有等    光明無量照十方  日月火珠皆匿曜

世尊能演一音聲  有情各各隨類解    又能現一妙色身  普使衆生隨類見

願我得佛淸淨聲  法音普及無邊界    宣揚戒定精進門  通達甚深微妙法

智慧廣大深如海  內心淸淨絶塵勞    超過無邊惡趣門  速到菩提究竟岸

無明貪瞋皆永無  惑盡過亡三昧力    亦如過去無量佛  爲彼群生大導師

能救一切諸世間  生老病死衆苦惱    常行布施及戒忍  精進定慧六波羅

未度有情令得度  已度之者使成佛    假令供養□沙聖  不如堅勇求正覺

願當安住三摩地  □放光明照一切    惑得廣大淸淨居  殊勝莊嚴無等倫

輪□諸趣衆生類  速生我刹受安樂    常運慈心拔有情  度盡無邊苦衆生

我行決定堅固力  唯佛聖智能證知    縱使身止諸苦中  如是願心永不退

至心精進第五

法藏比丘說此偈已.而白佛言.我今爲菩薩道.己發無上正覺之心.取願作佛. 悉令

如佛.願佛爲我廣宣經法.我當奉持.如法修行.拔諸勤苦生死根本. 速成無上正等

正覺.欲令我作佛時.智慧光明.所居國土授名字.皆聞十方.諸天人民及□□類.來

生我國.悉作菩薩.我立是願.都勝無數諸佛國者.寧可得否.世間自在王佛.卽爲法

藏而說經言.譬如大海一人斗量.經歷劫數.尙可窮底.人有至心求道.精進不止.會

當剋果.何願不得.汝自思惟.修何方便.而能成就佛刹莊嚴.如所修行. 汝自當知.

淸淨佛國.汝應自攝.法藏白言.斯義宏深.非我境界.惟願如來.應正遍知. 廣演諸

佛無量妙刹.若我得聞.如是等法.思惟修習.誓滿所願.世間自在王佛知其高明.志

願深廣.卽爲宣說二百一十億諸佛刹土功德嚴淨廣大圓滿之相.應其心願. 悉現與

之.說是法時.經千億歲.爾時法藏聞佛所說.皆悉睹見.起發無上殊勝之願.於彼天

人善惡.國□土□妙.思惟究竟.便一其心.選擇所欲.結得大願.精勤求索. 恭愼保

持.修習功德.滿足五劫.於彼二十一俱□佛土.功德莊嚴之事.明了通達.如一佛刹

.所攝佛國.超過於彼.旣攝受已.復詣世自在王如來所.稽首禮足.繞佛三□. 合掌

而住.白言世尊.我已成就莊嚴佛土.淸淨之行.佛言善哉.佛言善哉.今正是時. 汝

應具說.令衆歡善.亦令大衆.聞是法已.得大善利.能於佛刹修習攝受.滿足無量大

願.

發大誓願第六

法藏白言.唯願世尊.大慈聽察.

我若證得無上菩提.成正覺已.所居佛刹.具足無量不可思議功德莊嚴. 無有地獄.

餓鬼.禽獸.□飛□動之類.所有一切衆生.以及焰摩羅界.三惡道中.來生我刹. 受

我法化.悉成阿□多羅三□三菩提.不復更墮惡趣.得是願.乃作佛.不得是願.不取

無上正覺.，一□國無惡道願□二□不墮惡趣願□－

我作佛時.十方世界.所有衆生.令生我刹.皆具紫磨眞金色身.三十二種.大丈夫相

.端正淨潔.悉同一類.若形貌別.有好醜者.不取正覺.，三□身悉金色願□四□三

十二相願□五□身無差別願□－

我作佛時.所有衆生.生我國者.自知無量劫時宿命.所作善惡.皆能洞視.徹聽. 知

十方去來現在之事.不得是願.不取正覺.，六宿命通願□七□天眼通願□ 八□天

耳通願□－

我作佛時.所有衆生.生我國者.皆得他心智通.若不悉知億那由他百千佛刹. 衆生

心念者.不取正覺.，九□他心通願□－

我作佛時.所有衆生.生我國者.皆得神通自在.波羅密多.於一念頃.不能超過億那

由他百千佛刹.周遍巡歷供養諸佛者.不取正覺.，十□神足通願□ 十一□遍供諸

佛願□－

我作佛時.所有衆生.生我國者.遠離分別.諸根寂靜.若不定成等正覺.證大涅槃者

.不取正覺.，十二□定成正覺願□－

我作佛時.光明無量.普照十方.絶勝諸佛.勝於日月之明.千萬億倍.若有衆生. 見

我光明.照觸其身.莫不安樂.慈心作善.來生我國.若不爾者.不取正覺. ，十三□

光明無量願□十四□觸光安樂願□－

我作佛時.壽命無量.國中聲聞天人無數.壽命亦皆無量. 假令三千大千世界衆生.

悉成緣覺.於百千劫.悉共計校.若能知其量數者.不取正覺.，十五□ 光明無量願

□十六□聲聞無數願□－

我作佛時.十方世界無量刹中.無數諸佛.若不共稱嘆我名. 說我功德國土之善者.

不取正覺.，十七□諸佛稱嘆願□－

我作佛時.十方衆生.聞我名號.至心信樂.所有善根.心心回向.願生我國. 乃至十

念.若不生者.不取正覺.唯除五逆.誹謗正法.，十八□十念必生願□－

我作佛時.十方衆生.聞我名號.發菩提心.修諸功德.奉行六波羅密.堅固不退. 復

以善根□向.願生我國.一心念我.盡夜不斷.臨壽終時.我與諸菩薩衆迎現其前.經

須臾間.卽生我刹.作阿惟越致菩薩.不得是願.不取正覺.，十九□ 聞名發心願□

二十□臨終接引願□－

我作佛時.十方衆生.聞我名號.繫念我國.發菩提心.堅固不退.植衆德本. 至心□

向.欲生極樂.無不遂者.若有宿惡.聞我名字.卽自悔過.爲道作善.便持經戒.願生

我刹.命終不復更三惡道.卽生我國.若不爾者.不取正覺.，二十一□悔過得生願□

－

我作佛時.若有女人.聞我名字.得淸淨信.發菩提心.厭患女身.願生我國. 命終卽

化男子.來我刹土.十方世界諸衆生類.生我國者.皆於七寶池蓮華中化生. 若不爾

者.不取正覺.，二十二□國無女人願□二十三□厭女男願□二十四□蓮華化生願

□－

我作佛時.十方衆生.聞我名字.歡喜信樂.禮拜歸命.以淸淨心.修菩薩行. 諸天世

人.莫不致敬.若聞我名.壽終之後.生尊貴家.諸根無缺.常修殊勝梵行.若不爾者.

不取正覺.，二十五□天人禮敬願□二十六□聞名得福願□二十七□ 修殊勝行願

□－

我作佛時.國中無不善名.所有衆生.生我國者.皆同一心.住於定聚.永離熱惱. 心

得淸□.所受快樂.猶如漏盡比丘.若起想念.貪計身者.不取正覺.，二十八□國無

不善願□二十九□住正定聚願□三十□樂如漏盡願□三十一□不貪計身願□－

我作佛時.生我國者.善根無量.皆得金剛那羅延身.堅固之力.身頂皆有光明照耀.

成就一切智慧.獲得無邊辯才.善談諸法秘要.說經行道.語如鐘聲.若不爾者.不取

正覺.，三十二□那羅延身願□三十三□光明慧辯願□三十四□善談法要願□－

我作佛時.所有衆生.生我國者.究竟必至一生補處.除其本願爲衆生故.被弘誓鎧.

敎化一切有情.皆發信心.修菩提行.行普賢道.雖生他方世界.永離惡趣.或樂說法

.或樂聽法.或現神足.隨意修習.無不圓滿.若不爾者.不取正覺.，三十五□ 一生

補處願.

我作佛時.生我國者.所須飮食.衣服.種種供具.隨意卽至.無不滿願.十方諸佛.應

念受其供養.若不爾者.不取正覺.，三十七□衣食自至願□三十八□ 應念受供願

□－

我作佛時.國中萬物.嚴淨.光麗.形色殊特.窮微極妙.無能稱量.其諸衆生.雖具天

眼.有能辨其形色.光相.名數.及總宣說者.不取正覺.，三十九□莊嚴無盡願□－

我作佛時.國中無量色樹.高或百千由旬.道場樹高.四百萬里.諸菩薩中.雖有善根

劣者.亦能了知.欲見諸佛淨國莊嚴.悉於寶樹間見.猶如明鏡.睹其面像.若不爾者

.不取正覺.，四十□無量色樹願□四十一□樹現佛刹願□－

我作佛時.所居佛刹.廣博嚴淨.光瑩如鏡.徹照十方無量無數.不可思議.諸佛世界

.衆生睹者.生希有心.若不爾者.不取正覺.，四十二□徹照十方願□－

我作佛時.下從地際.上至虛空.宮殿.樓觀.池流.華樹.國土所有一切萬物.皆以無

量香合成.其香普熏十方世界.衆生聞者.皆修佛行.若不爾者.不取正覺.，四十三

□寶香普熏願□－

我作佛時.十方佛刹.諸菩薩衆.聞我名已.皆悉逮得淸淨.解脫.普等.三昧.諸深總

持.住三摩地.至於成佛.定中常供無量無邊一切諸佛.不失定意.若不爾者.不取正

覺.，四十四□普等三昧願□四十五□定中供佛願□－

我作佛時.他方世界諸菩薩衆.聞我名者.證離生法.獲陀羅尼.淸淨歡喜.得平等住

.修菩薩行.具足德本.應時不獲一二三忍.於諸佛法.不能現證不退轉者.不取正覺

.，四十六□獲陀羅尼願□四十七□聞名得忍願□四十八□現證不退願□－

必成正覺第七

佛告阿難.爾時法藏比丘說此願已.以偈頌曰.

我建超世志    必至無上道    斯願不滿足

誓不成等覺    復爲大施主    普濟諸窮苦

令彼諸群生    長夜無憂惱    出生衆善根

成就菩提果    我若成正覺    立名無量壽

衆生聞此號    俱來我刹中    如佛金色身

妙相悉圓滿    亦以大悲心    利益諸群品

離欲深正念    淨慧修梵行    願我智慧光

普照十方刹    消除三垢冥    明濟衆厄難

悉捨三途苦    滅諸煩惱暗    開彼智慧眼

獲得光明身    閉塞諸惡道    通達善趣門

爲衆開法藏    廣施功德寶    如佛無□智

所行慈愍行    常作天人師    得爲三界雄

說法獅子吼    廣度諸有情    圓滿昔所願

一切皆成佛    斯願若剋果    大千應感動

虛空諸天神    當雨珍妙華

佛告阿難.法藏比丘.說此頌已.應時普地六種震動.天雨妙華.以散其上.自然音樂

空中讚言.決定必成無上正覺.

積功累德第八

阿難.法藏比丘.於世自在王如來前.及諸天人大衆之中.發斯宏誓願已.住眞實慧.

勇猛精進.一向專志莊嚴妙土.所修佛國.開廓廣大.超勝獨妙.建立常然.無衰無變

.於無量劫.積植德行.不起貪瞋痴欲諸想.不著色聲香味觸法.但樂憶念.過去諸佛

.所修善根.行寂靜行.遠離虛妄.依眞諦門.植衆德本.不計衆苦.少欲知足.專求白

法.惠利群生.志願無倦.忍力成就.就.於諸有情.常懷慈忍.和顔愛語. 勸諭策進.

恭敬三寶.奉事師長.無有虛僞諂曲之心.莊嚴衆行.軌範具足.觀法如化.三昧常寂

.善護口業.不譏他過.善護身業.不失律儀.善護意業.淸淨無染.所有國城. 聚落.

眷屬.珍寶.都無所著.□以布施.持戒.忍辱.精進.禪定.智慧.六度之行.敎化安立

衆生.住於無上眞正之道.由成如是諸善根故.所生之處.無量寶藏.自然發應.或爲

長者居士.豪姓尊貴.或爲刹利國王.轉輪聖帝.或爲六欲天主.乃至梵王.於諸佛所

.尊重供養.未曾間斷.如是功德.說不能盡.身口常出無量妙香.猶如□檀. 優□羅

華.其香普熏無量世界.隨所生處.色相端嚴.三十二相.八十種好.悉皆具足. 手中

常出無盡之寶.莊嚴之具.一切所須.最上之物.利樂有情.由是因緣.能令無量衆生

.皆發阿□多羅三□三菩提心.

圓滿成就第九

佛告阿難.法藏比丘.修菩薩行.積功累德.無量無邊.於一切法.而得自在. 非是語

言分別之所能佑.所發誓願.圓滿成就.如實安住.具足莊嚴.威德廣大.淸淨佛土 .

阿難聞佛所說.白世尊言.法藏菩薩成菩提者.爲是過去佛耶.未來佛耶. 爲今現在

他方世界耶.世尊告言.彼佛如來.來無所來.去無所去.無生無滅.非過現未來. 但

以酬願度生.現在西方.去閻浮提百千俱□那由他佛刹.有世界名曰極樂.法藏成佛

.號阿彌陀.成佛以來.於今十劫.今現在說法.有無量無數菩薩聲聞之衆.恭敬圍繞

.

皆願作佛第十

佛說阿彌陀佛爲菩薩求得是願時.阿□王子.與五百大長者.聞之皆大歡喜.各持一

金華蓋.俱到佛前作禮.以華蓋上佛已.□坐一面聽經.心中願言.令我等作佛時.皆

如阿彌陀佛.佛卽知之.告諸比丘.是王子等.後當作佛.彼於前世住菩薩道.無數劫

來.供養四百億佛.迦葉佛時.彼等爲我弟子.今供養我.復相値也.時諸比丘聞佛言

者.莫不代之歡喜.

國界嚴淨第十一

佛語阿難.彼極樂界.無量功德.具足莊嚴.永無衆苦.諸難.惡趣.魔惱.之名. 亦無

四時.寒暑.雨冥.之異.復無大小江海.丘陵坑坎.荊棘沙礫.鐵圍.須彌.土石等山.

唯以自然七實.黃金爲地.寬廣平正.不可限極.微妙奇麗.淸淨莊嚴.超踰十方一切

世界.阿難聞已.白世尊言.若彼國土無須彌山.其四天王天及□利天.依何而住.佛

告阿難.夜摩兜率.乃至色無色界.一切諸天.依何而住.阿難白言.不可思議業力所

致.佛語阿難.不思議業.汝可知耶.汝身果報.不可思議.衆生業報.亦不可思議.衆

生善根.不可思議.諸佛聖力.諸佛世界.亦不可思議.其國衆生.功德善力. 住行業

地.及佛神力.故能爾耳.阿難白言.業因果報.不可思議.我於此法.實無所惑.但爲

將來衆生.破除疑網.故發斯問.

光明遍照第十二

佛告阿難.阿彌陀佛威神光明.最尊第一.十方諸佛.所不能及.遍照東方□沙佛刹.

南西北方.四維上下.亦復如是.若化頂上圓光.或一二三四由旬.或百千萬億由旬.

諸佛光明.或照一二佛刹.或照百千佛刹.惟阿彌陀佛.光明普照無量無邊無數佛刹

.諸佛光明所照遠近.本其前世求道.所願功德大小不同.至作佛時.各自得之.自在

所作.不爲預計.阿彌陀佛.光明善好.勝於日月之明.千億萬倍.光中極尊. 佛中之

王.是故無量壽佛.亦號無量光佛.亦號無邊光佛.無□光佛.無等光佛.亦號智慧光

.常照光.淸淨光.歡喜光.解脫光.安隱光.超日月光.不思議光.如是光明. 普照十

方一切世界.其有衆生.遇斯光者.垢滅善生.身意柔軟.若在三途極苦之處.見此光

明.皆得休息.命終皆得解脫.若有衆生.聞其光明.威神.功德.日夜稱說.至心不斷

.隨意所願.得生其國.

壽衆無量第十三

佛語阿難.無量壽佛.壽命長久.不可稱計.又有無數聲聞之衆.神智洞達.威力自在

.能於掌中持一切世界.我弟子中大目□連.神通第一.三千大世界. 所有一切星宿

衆生.於一晝夜.悉知其數.假使十方衆生.悉成緣覺.一一緣覺.壽萬億歲. 神通皆

如大目□連.盡其壽命.竭其智力.悉共推算.彼佛會中.聲聞之數.千萬分中不及一

分.譬如大海.深廣無邊.設取一毛.析爲百分.碎如微塵.以一毛塵.沾海一滴.此毛

塵水.比海孰多.阿難.彼目□連等所知數者.如毛塵水.所未知者.如大海水. 彼佛

壽量.及諸菩薩.聲聞.天人.壽量亦爾.非以算計譬喩之所能知.

寶樹遍國第十四

彼如來國.多諸寶樹.或純金□.純白銀樹.琉璃樹.水晶樹.琥珀樹.美玉樹.瑪瑙樹

.唯一寶成.不雜餘寶.或有二寶三寶.乃至七寶.轉共合成.根莖□幹.此寶所成.華

葉果實.他寶化作.或有寶樹.黃金爲根.白銀爲身.琉璃爲枝.水晶爲梢.琥珀爲葉.

美玉爲華.瑪瑙爲果.其餘諸樹.復有七寶.亘爲根幹枝葉華果.種種共成.各自異行

.行行相値.莖莖相望.枝葉相向.華實相當.榮色光曜.不可勝視.淸風時發.出五音

聲.微妙宮商.自然相和.是諸寶樹.周遍其國.

菩提道場第十五

又其道場.有菩提樹.高四百萬里.其本周五千由旬.枝葉四布二十萬里.一切衆寶.

自然合成.華果敷榮.光暉遍照.復有紅綠靑白.諸摩尼寶.衆寶之王.以爲瓔珞. 雲

聚寶鎖.飾寶柱.金珠鈴鐸.周□條間.珍妙寶網.羅覆其上.百千萬色.互相映飾.無

量光炎.照耀無極.一切莊嚴.隨應而現.微風徐動.吹諸枝葉.演出無量妙法音聲 .

其聲流布.遍諸佛國.淸暢哀亮.微妙和雅.十方世界音聲之中.最爲第一.若有衆生

.睹菩提樹.聞聲.嗅香.嘗其果味.觸其光影.念樹功德.皆得六根淸徹.無諸惱患 .

住不退轉.至成佛道.復由見彼樹故.獲三種忍.一音響忍.二柔順忍.三者無生法忍

.佛告阿難.如是佛刹.華果樹木.與諸衆生.而作佛事.此皆無量壽佛.威神力故.本

願力故.滿足願故.明了.堅固.究竟.願故.

堂舍樓觀第十六

又無量壽佛講堂精舍.樓觀欄楯.亦皆七寶自然化成.復有白珠摩尼以爲交絡.明妙

無比.諸菩薩衆.所居宮殿.亦復如是.中有在地講經.誦經者.有在地受經.聽經者.

經行.思道.及坐禪者.或得須陀洹.或得斯陀含.或得阿那含.阿羅漢. 未得阿惟越

致者.則得阿惟越致.各自念道.說道.行道.莫不歡喜.

泉池功德第十七

又其講堂左右.泉池交流.縱廣深淺.皆各一等.或十由旬.二十由旬.乃至百千由旬

.湛然香潔.具八功德.岸邊無數□檀香樹.吉祥果樹.華果□芳.光明照耀. 修條密

葉.交覆於池.出種種香.世無能喩.隨風散馥.沿水流芬.又復池飾七寶.地布金沙.

優□羅華.□曇摩華.拘牟頭華.芬陀利華.雜色光茂.彌覆水上.若彼衆生. 過浴此

水.欲至足者.欲至膝者.欲至腰腋.欲至頸者.或欲灌身.或欲冷者.溫者. 急流者.

緩流者.其水一一隨衆生意.開神悅體.淨若無形.寶沙映澈.無深不照. 微瀾徐□.

轉相灌注.波揚無量微妙音聲.或聞佛法僧聲.波羅密聲.止息寂靜聲.無生無滅聲.

十力無畏聲.或聞無性無作無我聲.大慈大悲喜捨聲.甘露灌頂受位聲.得聞如是種

種聲已.其心淸淨.無諸分別.正直平等.成熟善根.隨其所聞.與法相應.其願聞者.

輒獨聞之.所不欲聞.了無所聞.永不退於阿□多羅三□三菩提心.十方世界諸往生

者.皆於七寶池蓮華中.自然化生.悉受淸虛之身.無極之體. 不聞三塗惡惱苦難之

名.尙無假設.何況實苦.但有自快樂之音.是故彼國名爲極樂.

超世希有第十八

彼極樂國.所有衆生.容色微妙.超世希有.咸同一類.無差別相.但因順餘方俗. 故

有天人之名.佛告阿難.譬如世間貧苦乞人.在帝王邊.面貌形狀.□可類乎.帝王若

比轉輪聖王.則爲鄙陋.猶彼乞人.在帝王邊也.轉輪聖王.威相第一.比之□利天王

又復醜劣.假令帝釋.比第六天.雖百千倍.不相類也.第六天王.若比極樂國中. 菩

薩聲聞.光顔容色.雖萬億倍.不相及逮.所處宮殿.衣服.飮食.猶如他化自在天王.

至于威德.階位.神通變化.一切天人.不可爲比.百千萬億.不可計倍.阿難應知.無

量壽佛極□國土.如是功德莊嚴.不可思議.

受用具足第十九

復次極樂世界.所有衆生.或已生.或現生.或當生.皆得如是諸妙色身. 形貌端嚴.

福德無量.智慧明了.神通自在.受用種種.一切□足.宮殿服飾.香花.幡蓋.莊嚴之

具.隨意所須.悉皆如念.若欲食時.七寶□器.自然在前.百味飮食.自然盈滿.雖有

此食.實無食者.但見色聞香.以意爲食.色力增長.而無便穢.身心柔軟.無所味著.

事已化去.時至復現.復有衆寶妙衣.冠帶.瓔珞.無量光明.百千妙色.悉皆具足.自

然在身.所居舍宅.稱其形色.寶網彌覆.懸諸寶鈴.奇妙珍異.周遍校飾.光色晃曜.

盡極嚴麗.樓觀欄楯.堂宇房閣.廣狹方圓.或大或小.或在虛空.或在平地. 淸淨安

隱.微妙快樂.應念現前.無不具足.

德風華雨第二十

其佛國土.每於食時.自然德風徐起.吹諸羅網.及衆寶樹.出微妙音.演說苦空. 無

常.無我.諸波羅密.流布萬種溫雅德香.其有聞者.塵勞垢習.自然不起.風觸其身.

安和調適.猶如比丘得滅盡定.復吹七寶林樹.飄華成聚.種種色光.遍滿佛土.隨色

次第.而不雜亂.柔軟光潔.如兜羅綿.足履其上.沒深四指.隨足擧已.還復如初.過

食時後.其華自沒.大地淸淨.更雨新華.隨其時節.還復周遍.與前無四.如是六反.

寶蓮佛光第二十一

又衆寶蓮華周滿世界.一一寶華百千億葉.其華光明.無量種色.靑色靑光. 白色白

光.玄黃朱紫.光色亦然.復有無量妙寶百千摩尼.映飾.珍奇.明曜日明.彼蓮華量.

或半由旬.或一二三四.乃至百千由旬.一一華中.出三十六百千億光.一一光中.出

三十六百千億佛.身色紫金相.好殊特.一一諸佛.又放百千光明. 普爲十方說微妙

法.如是諸佛.各各安立無量衆生於佛正道.

決證極果第二十二

復次阿難.彼佛國土.無有昏闇火光日月星曜晝夜之象.亦無歲月劫數之名.復無住

著家室.於一切處.旣無標式名號.亦無取舍分別.唯受淸淨最上快樂.若有善男子.

善女人.若已生.若當生.皆悉住於正定之聚.決定證於阿□多羅三□三菩提. 何以

故.若邪定聚.及不定聚.不能了知建立彼因故.

十方佛讚第二十三

復次阿難.東方□河沙數世界.一一界中如□沙佛.各出廣長舌相.放無量光. 說誠

實言.稱讚無量壽佛.不可思議功德.南西北方.□沙世界.諸佛稱讚.亦復如是. 四

維上下.□沙世界.諸佛稱讚.亦復如是.何以故.欲令他方所有衆生聞彼佛名.發淸

淨心.憶念受持.歸依供養.乃至能發一念淨信.所有善根.至心□向.願生彼國. 隨

願皆生.得不退轉.乃至無上正等菩提.

三輩往生第二十四

佛告阿難.十方世界諸天人民.其有至心願生彼國.凡有三輩.其上輩者.捨家棄欲.

而作沙門.發菩提心.一向專念.阿彌陀佛.修諸功德.願生彼國.此等衆生. 臨壽終

時.阿彌陀佛.與諸聖衆.現在其前.經須臾間.卽隨彼佛往生其國.便於七寶華中自

然化生.智慧勇猛.神通自在.是故阿難.其有衆生欲於今世見阿彌陀佛者. 應發無

上菩提之心.復當專念極樂國土.積集善根.應持□向.由此見佛.生彼國中.得不退

轉.乃至無上菩提.其中輩者.雖不能行作沙門.大修功德.當發無上菩提之心.一向

專念.阿彌陀佛.隨己修行.諸善功德.奉持齋戒.起立塔像.飯食沙門.懸繒然燈.散

華燒香.以此□向.願生彼國.其人臨終.阿彌陀佛化現其身.光明相好. 具如眞佛.

與諸大衆前後圍繞.現其人前.攝受導引.卽隨化佛往生其國.住不退轉.無上菩提.

功德智慧.次如上輩者也.其下輩者.假使不能作諸功德.當發無上菩提之心. 一向

專念.阿彌陀佛.歡喜信樂.不生疑惑.以至誠心.願生其國.此人臨終.夢見彼佛.亦

得往生.功德智慧.次如中輩者也.若有衆生住大乘者.以淸淨心.向無量壽.乃至十

念.願生其國.聞甚深法.卽生信解.乃至獲得一念淨心.發一念心.念於彼佛. 此人

臨命終時.如在夢中.見阿彌陀佛.定生彼國.得不退轉.無上菩提.

往生正因第二十五

復次阿難.若有善男子.善女人.聞此經典.受持讀誦.書寫供養.晝夜相續. 求生彼

刹.發菩提心.持諸禁戒.堅守不犯.饒益有情.所作善根.悉施與之.令得安樂.憶念

西方阿彌陀佛.及彼國土.是人命終.如佛色相種種莊嚴.生寶刹中.速得聞法.永不

退轉.復次阿難.若有衆生.欲生彼國.雖不能大精進禪定.盡持經戒.要當作善. 所

謂一不殺生.二不偸盜.三不淫欲.四不妄言.五不綺語.六不惡口.七不兩舌. 八不

貪.九不瞋,十不癡.如是晝夜思惟.極樂世界阿彌陀佛.種種功德.種種莊嚴. 志心

歸依.頂禮供養.是人臨終.不驚不怖.心不顚倒.卽得往生彼佛國土.若多事物. 不

能離家.不暇大修齋戒.一心淸淨.有空閑時.端正身心.絶欲去憂.慈心精進. 不當

瞋怒.嫉□.不得貪□□惜.不得中悔.不得狐疑.要當孝順.至誠忠信. 當信佛經語

深.當信作善得福.奉持如是等法.不得虧失.思惟熟計.欲得度脫.晝夜常念. 願欲

往生阿彌陀佛淸淨佛國.十日十夜.乃至一日一夜.不斷絶者. 壽終皆得往生其國.

行菩薩道.諸往生者.皆得阿惟越致.皆具金色三十二相.皆當作佛. 欲於何方佛國

作佛.從心所願.隨其精進早晩.求道不休.會當得之.不失其所願也.阿難. 以此義

利故.無量無數不可思議無有等等無邊世界.諸佛如來. 皆共稱讚無量壽佛所有功

德.

禮供聽法第二十六

復次阿難.十方世界諸菩薩衆.爲欲瞻禮.極樂世界.無量壽佛.各以香華幢幡寶蓋.

往詣佛所.恭敬供養.聽受經法.宣布道化.稱讚佛土功德莊嚴.爾時世尊卽說頌曰.

東方諸佛刹  數如□河沙  □沙菩薩衆  往禮無量壽  南西北四維  上下亦復然

咸以尊重心  奉諸珍妙供  暢發和雅音  歌嘆最勝尊  究達神通慧  遊入深法門

聞佛聖德名  安隱得大利  種種供養中  勤修無懈倦  觀彼殊勝刹  微妙難思議

功德普莊嚴  諸佛國難比  因發無上心  願速成菩提  應時無量尊  笑現現金容

光明從口出  遍照十方國  □光還繞佛  三□從頂入  菩薩見此光  卽證不退位

時會一切衆  互慶生歡喜  佛語梵雷震  八音暢妙聲  十方來正士  吾悉知彼願

志求嚴淨土  受記當作佛  覺了一切法  猶如夢幻響  滿足諸妙願  必成如是刹

知土如影像  □發弘誓心  究竟菩薩道  具諸功德本  修勝菩提行  受記當作佛

通達諸法性  一切空無我  專求淨佛土  必成如是刹  聞法樂受行  得至淸淨處

必於無量尊  受記成等覺  無邊殊勝刹  其佛本願力  聞名欲往生  自致不退轉

菩薩興至願  願己國無異  普念度一切  各發菩提心  捨彼輪□身  俱令登彼岸

奉事萬億佛  飛化遍諸刹  恭敬歡喜去  還到安養國

歌嘆佛德第二十七

佛語阿難.彼國菩薩.承佛威神.於一食頃.復往十方無邊淨刹.供養諸佛.華香幢幡

.供養之具.應念卽至.皆現手中.珍妙殊特.非世所有.以奉諸佛.及菩薩衆.其所散

華.卽於空中.合爲一華.華皆向下.端圓周□.化成華蓋.百千光色.色色異香.香氣

普薰.蓋之小者.滿十由旬.如是轉倍.乃至遍覆三千大千世界.隨其前後.以次化沒

.若不更以新華重散.前所散華終不復落.於虛空中共奏天樂. 以微妙音歌嘆佛德.

經須臾間.還其本國.都悉集會七寶講堂.無量壽佛.則爲廣宣大敎.演暢妙法.莫不

歡喜.心解得道.卽時香風吹七寶樹.出五音聲.無量妙華.隨風四散.自然供養如是

不絶.一切諸天.皆齎百千華香.萬種伎樂.供養彼佛.及諸菩薩聲聞之衆.前後往來

.熙怡快樂.此皆無量壽佛本願加威.及曾供養如來.善根相續.無缺減故.善修習故

.善攝取故.善成就故.

大士神光第二十八

佛告阿難.彼佛國中.諸菩薩衆.悉皆洞視.徹聽.八方.上下.去來.現在之事. 諸天

人民.以及□飛□動之類.心意善惡.口所欲言.何時度脫.得道往生.皆豫知之. 又

彼佛刹諸聲聞衆.身光一尋.菩薩光明.照百由旬.有二菩薩.最尊第一. 威神光明.

普照三千大千世界.阿難白佛.彼二菩薩.其號云何.佛言.一名觀世音.一名大勢至

.此二菩薩.於娑婆界.修菩薩行.往生彼國.常在阿彌陀佛左右.欲至十方無量佛所

.隨心則到.現居此界.作大利樂.世間善男子.善女人.若有急難恐怖. 但自歸命觀

世音菩薩.無不得解脫者.

願力宏深第二十九

復次阿難.彼佛刹中.所有現在.未來.一切菩薩.皆當究竟一生補處.唯除大願. 入

生死界.爲度群生.作獅子吼.□大甲□.以宏誓功德而自莊嚴.雖生五濁惡世.示現

同彼.直至成佛.不受惡趣.生生之處.常識宿命. 無量壽佛意欲度脫十方世界諸衆

生類.皆使往生其國.悉令得泥洹道.作菩薩者.令悉作佛.旣作佛已.轉相敎授. 轉

相度脫.如是輾轉.不可復計.十方世界.聲聞菩薩.諸衆生類.生彼佛國.得泥洹道.

當作佛者.不可勝數.彼佛國中.常如一法.不爲增多.所以者何.猶如大海. 爲水中

王.諸水流行.都入海中.是大海水.□爲增減.八方上下.佛國無數.阿彌陀國.長久

廣大.明好快樂最爲獨勝.本其爲菩薩時.求道所願.累德所致.無量壽佛.恩德布施

.八方上下.無窮無極.深大無量.不可勝言.

菩薩修持第三十

復次阿難.彼佛刹中.一切菩薩.禪定.智慧.神通.威德.無不圓滿.諸佛密藏. 究竟

明了.調伏諸根.身心柔軟.深入正慧.無復餘習.依佛所行.七覺聖道.修行五眼.照

眞達俗.肉眼簡擇.天眼通達.法眼淸淨.慧眼見眞.佛眼具足.覺了法性.辯才總持.

自在無□.善解世間無邊方便.所言誠諦.深入義味.度諸有情.演說正法.無相無爲

.無縛無脫.無諸分別.遠離顚倒.於所受用.皆無攝取.遍遊佛刹.無愛無厭.亦無希

求不希求想.亦無彼我違怨之想.何以故.彼諸菩薩.於一切衆生. 有大慈悲利益心

故.捨離一切執著.成就無量功德.以無□慧.解法如如.善知集滅音聲方便.不欣世

語.樂在正論.知一切法.悉皆空寂.生身煩惱.二餘俱盡.於三界中.平等勤修.究竟

一乘.至於彼岸.決斷疑網.證無所得.以方便智.增長了知.從本以來.安住神通.得

一乘道.不由他悟.

眞實功德第三十一

其智宏深.譬如巨海.菩提高廣.喩若須彌.自身威光.超於日月.其心潔白. 猶如雪

山.忍辱如地.一切平等.淸淨如水.洗諸塵垢.熾盛如火.燒煩惱薪.不著如風.無諸

障□.法音雷震.覺未覺故.雨甘露法.潤衆生故.曠若虛空.大慈等故.如淨蓮華.離

染汚故.如尼拘樹.覆蔭大故.如金剛杵.破邪執故.如鐵圍山. 衆魔外道不能動故.

其心正直.善巧決定.論法無厭.求法不倦.戒若琉璃.內外明潔.其所言說. 令衆悅

服.擊法鼓.建法幢.曜慧日.破痴闇.淳淨溫和.寂定明察.爲大導師.調伏自他. 引

導群生.捨諸愛著.永離三垢.遊戱神通.因緣願力.出生善根.□伏一切魔軍. 尊重

奉事諸佛.爲世明燈.最勝福田.殊勝吉祥.堪受供養.赫奕歡喜.雄猛無畏. 身色相

好.功德辯才.具足莊嚴.無與等者.常爲諸佛所共稱讚.究竟菩薩諸波羅密.而常安

住不生不滅諸三摩地.行遍道場.遠二乘境.阿難.我今略說.彼極樂界. 所生菩薩.

眞實功德悉皆如是.若廣說者.百千萬劫.不能窮盡.

壽樂無極第三十二

佛告彌勒菩薩.諸天人等.無量壽國.聲聞菩薩.功德智慧.不可稱說.又其國土微妙

.安樂.淸淨若此.何不力爲善.念道之自然.出入供養.觀經行道.喜樂久習.才猛智

慧.心不中□.意無懈時.外若遲緩.內獨□急.容容虛空.適得其中.中表相應.自然

嚴整.檢□端直.身心潔淨.無有愛貪.志願安定.無增缺減.求道和正.不誤傾邪.隨

經約令.不敢蹉跌.若於繩墨.咸爲道慕.曠無他念.無有憂思.自然無爲.虛空無立.

淡安無欲.作得善願.盡心求索.含哀慈愍.禮義都合.苞羅表▥.過度解脫. 自然保

守.眞眞潔白.志願無上.淨定安樂.一旦開達明徹.自然中自然相. 自然之有根本.

自然光色參□.轉變最勝.鬱單成七寶.橫攬成萬物.光精明俱出.善好殊無比.著於

無上下.洞達無邊際.宜各勤精進.努力自求之.必得超絶去. 往生無量淸淨阿彌陀

佛國.橫截於五趣.惡道自閉塞.無極之勝道.易往而無人.其國不逆違.自然所牽隨

.捐志若虛空.勤行求道德.可得極長生.壽樂無有極.何爲著世事.□□憂無常.

勸諭策進第三十三

世人共爭不急之務.於此劇惡極苦之中.勤身營務.以自給濟.尊卑.貧富.少長. 男

女.累念積慮.爲心走使.無田憂田.無宅憂宅.眷屬財物.有無同憂.有一少一.思欲

齊等.適小具有.又憂非常.水火盜賊.怨家債主.焚漂劫奪.消散磨滅.心□意固.無

能縱捨.命終棄捐.莫誰隨者.貧富同然.憂苦萬端.世間人民. 父子兄弟夫婦親屬.

當相敬愛.無相憎嫉.有無相通.無得貪惜.言色常和.莫相違戾.或時心諍. 有所□

怒.後世轉劇.至成大怨.世間之事更相患害.雖不臨時.應急想破. 人在愛欲之中.

獨生獨死.獨去獨來.苦樂自當.無有代者.善惡變化.追逐所生.道路不同. 會見無

期.何不於强健時.努力修善.欲何待乎.世人善惡自不能見.吉凶禍福. 競各作之.

身愚神闇.轉受餘敎.顚倒相續.無常根本.蒙冥抵突.不信經法.心無遠慮. 各欲快

意.迷於瞋□.貪於財色.終不休止.哀哉可傷.先人不善.不識道德.無有語者.殊無

怪也.死生之趣.善惡之道.都不之信.謂無有是.更相瞻視.且自見之.或父哭子.或

子哭父.兄弟夫婦.更相哭泣.一死一生.迭相顧戀.憂愛結縛.無有解時.思想恩好.

不離情欲.不能深思熟計.專精行道.年壽旋盡.無可奈何.惑道者衆.悟道者少. 各

懷殺毒.惡氣冥冥.爲妄興事.違逆天地.恣意罪極.頓奪其壽.下人惡道.無有出期.

若曹當熟思計.遠離衆惡.擇其善者.勤而行之.愛欲榮華.不可常保.皆當別離. 無

可樂者.當勤精進.生安樂國.智慧明達.功德殊勝.勿得隨心所欲.虧負經戒. 在人

後也.

心得開明第三十四

彌勒白言.佛語敎戒.甚深甚善.皆蒙慈恩解脫憂苦.佛爲法王.尊超群聖.光明徹照

.洞達無極.普爲一切天人之師.今得値佛.復聞無量壽聲.靡不歡喜.心得開明. 佛

告彌勒.敬於佛者.是爲大善.實當念佛.截斷狐疑.拔諸愛欲.杜衆惡源.遊步三界.

無所□□.開示正道.度未度者.若曹當知十方人民.永劫以來.輾轉五道.憂苦不絶

.生時苦痛.老亦苦痛.病極苦痛.死極苦痛.惡臭不淨.無可樂者.宜自決斷.洗除心

垢.言行忠信.表▥相應.人能自度.轉相拯濟.至心求願.積累善本. 雖一世精進勤

苦.須臾間耳.後生無量壽國.快樂無極.永拔生死之本.無復苦惱之患. 壽千萬劫.

自在隨意.宜各精進.求心所願.無得疑悔.自爲過咎.生彼邊地.七寶城中. 於五百

歲受諸厄也.彌勒白言.受佛明誨.專精修學.如敎奉行.不敢有疑.

濁世惡苦第三十五

佛告彌勒.汝等能於此世.端心正意.不爲衆惡.甚爲大德.所以者何.十方世界善多

惡少.易可開化.唯此五惡世間.最爲劇苦.我今於此作佛.敎化群生.令捨五惡. 去

五痛.離五燒.降化其意.令持五善.獲其福德.何等爲五.其一者.世間諸衆生類.欲

爲衆惡.强者伏弱.轉相剋賊.殘害殺傷.迭相呑□.不知爲善.後受殃罰.故有窮乞.

孤獨.聾盲.□啞.痴惡.□狂.皆因前世不信道德.不肯爲善.其有尊貴.豪富.賢明.

長者.智勇.才達.皆由宿世慈孝.修善積德所致.世間有此目前現事.壽終之後. 入

其幽冥.轉生受身.改形易道.故有泥□.禽獸.□飛□動之屬.譬如世法牢獄. 劇苦

極刑.魂神命精.隨罪趣向.所受壽命.或長或短.相從共生.更相報償.殃惡未盡.終

不得離.輾轉其中.累劫難出.難得解脫.痛不可言.天地之間.自然有是. 雖不卽時

暴應.善惡會當歸之.其二者.世間人民.不順法度.奢□驕縱.任心自恣.居上不明.

在位不正.陷人□枉.損害忠良.心口各異.機僞多端.尊卑中外.更相欺□. 瞋□愚

痴.欲自厚己.欲貪多有.利害勝負.結忿成仇.破家亡身.不顧前後.富有□惜.不肯

施與.愛保貪重.心勞身苦.如是至竟.無一隨者.善惡禍福.追命所生.或在樂處.或

入苦毒.又或見善憎謗.不思慕及.常懷盜心.□望他利.用自供給.消散復取. 神明

剋識.終入惡道.自有三途.無量苦惱.輾轉其中.累劫難出.痛不可言.其三者.世間

人民.相因寄生.壽命幾何.不良之人.身心不正.常懷邪惡.常念□□.煩滿胸中.邪

態外逸.費損家財.事爲非法.所當求者.而不肯爲.又或結聚會.興丘相代. 攻劫殺

戮.强奪迫脅.歸給妻子.極身作樂.衆共憎厭.患而苦之.如是之惡.著於人鬼.神明

記識.自入三途.無量苦惱.輾轉其中.累劫難出.痛不可言.其四者世間人民. 不念

修善.兩舌.惡口.妄言.綺語.憎嫉善人.敗壞賢明.不孝父母.輕慢師長.朋友無信.

難得誠實.尊貴自大.謂己有道.橫行威勢.侵易于人.欲人畏敬. 不自□懼.難可降

化.常懷驕慢.賴其前世.福德營護.今世爲惡.福德盡滅.壽命終盡.諸惡繞歸.又其

名籍.記在神明.殃咎牽引.無從捨離.但得前行.入于火□.身心□碎.神形苦極.當

斯之時.悔復何及.其五者.世間人民.徙倚懈怠.不肯作善.治身修業.父母敎誨.違

戾反逆.譬如怨家.不如無子.負恩違義.無有報償.放恣.遊散.耽酒.嗜美.魯扈.□

突.不識人情.無義無禮.不可諫曉.六親眷屬.資用有無.不能憂念.不惟父母之恩.

不存師有之義.意念身口.曾無一善.不信諸佛經法.不信死善惡.欲害眞人.□亂僧

衆.愚痴蒙昧.自爲智慧.不知生所從來.死所趣向.不仁不順.希望長生.慈心敎誨.

而不肯信.苦口與語.無益其人.心中閉塞.意不開解.大命將終.悔懼交至. 不豫修

善.臨時乃悔.悔之於後.將何及乎.天地之間.五道分明.善惡報應.禍福相承.身自

當之.無誰代者.善人行善.從樂入樂.從明入明.惡人行惡.從苦入苦.從冥入冥.誰

能知者.獨佛知耳.敎語開示.信行者少.生死不休.惡道不絶.如是世人.難可具盡.

故有自然三塗.無量苦惱.輾轉其中.世世累劫.無有出期.難得解脫.痛不可言. 如

是五惡五痛五燒.譬如大火.焚燒人身.若能自於其中一心制意.端身正念. 言行相

副.所作至誠.獨作諸善.不爲衆惡.身獨度脫.獲其福德.可得長壽.泥洹之道.是爲

五大善也.

重重誨勉第三十六

佛告□勒.吾語汝等.如是五惡五痛五燒.輾轉相生.敢有犯此.當歷惡趣.或其今世

.先被病殃.死生不得.示衆見之.或於壽終.入三惡道.愁痛酷毒.自相□然.共其怨

家.更相殺傷.從小微起.成大困劇.皆由貪著財色.不肯施惠.各欲自快.無復曲直.

痴欲所迫.厚己爭利.富貴榮華.當時快意.不能忍辱.不務修善.威勢無幾. 隨以磨

滅.天道施張.自然糾擧.□□□□.當入其中.古今有是.痛哉可傷.汝等得佛經語.

熟思惟之.各自端守.終身不怠.尊聖敬善.仁慈博愛.當求度世.拔斷生死衆惡之本

.當離三塗.憂怖苦痛之道.若曹作善.云何第一.當自端心.當自端身.耳目口鼻.皆

當自端.身心淨潔.與善相應.勿隨嗜欲.不犯諸惡.言色當和.身行當專.動作瞻視.

安定徐爲.作事倉卒.敗悔在後.爲之不諦.亡其功夫.

如貧得寶第三十七

汝等廣植德本.勿犯道禁.忍辱精進.慈心專一.齋戒淸淨.一日一夜.勝在無量壽國

爲善百歲.所以者何.彼佛國土.皆積德衆善.無毫髮之惡.於此修善.十日十夜. 勝

於他方諸佛國中.爲善千歲.所以者何.他方佛國.福德自然.無造惡之地.唯此世間

.善少惡多.飮苦食毒.未嘗寧息.吾哀汝等.苦心誨喩.授與法.悉持思之.悉奉行之

.尊卑.男女.眷屬.朋友.轉相敎語.自相約檢.和順義理.歡樂慈孝.所作如犯.則自

悔過.去惡就善.朝聞夕改.奉持經戒.如貧得寶.改往修來.□心易行.自然感降.所

願輒得.佛所行處.國邑丘聚.靡不蒙化.天下和順.日月淸明.風雨以時.災□不起.

國□民安.兵戈無用.崇德興仁.務修禮讓.國無盜賊.無有怨枉.强不凌弱. 各得其

所.我哀汝等.甚於父母念子.我於此世作佛.以善功惡.拔生死之苦.令獲五德. 升

無爲之安.吾般泥洹.經道漸滅.人民諂僞.復爲衆惡.五燒五痛.久後轉劇. 汝等轉

相敎誡.如佛經法.無得犯也.,彌勒菩薩.合掌白言.世人惡苦.如是如是.佛皆慈哀

.悉度脫之.受佛重誨.不敢違失.

禮佛現光第三十八

佛告阿難.若曹欲見無量淸淨平等覺.及諸菩薩阿羅漢等所居國土.應起西向.當日

沒處.恭敬頂禮.稱念南無阿彌陀佛.阿難卽從座起.面西合掌.頂禮白言.我今願見

極樂世界阿彌陀佛.供養奉事.種諸善根.頂禮之間.忽見阿彌陀佛.容顔廣大.色相

端嚴.如黃金山.高出一切諸世界上.又聞十方世界諸佛如來.稱揚讚歎. 阿彌陀佛

種種功德.無□無斷.阿難白言.彼佛淨刹得未曾有.我亦願樂生於彼土.世尊告言.

其中生者.已曾親近無量諸佛.植衆德本.汝欲生彼.應當一心歸依瞻仰.作是語時.

阿彌陀佛.卽於掌中於無量光.普照一切諸佛世界.時諸佛國.皆悉明現.如處一尋.

以阿彌陀佛.殊勝光明.極淸淨故.於此世界所有黑山.雪山.金剛.鐵圍.大小諸山.

江河.叢林.天人宮殿.一切境界.無不照見.譬如日出.明照世間.乃至泥□. 谿谷.

以阿彌陀佛殊勝光明.極淸淨故.於此世界所有黑山.雪山.金剛.鐵圍. 大小諸山.

幽冥之處.悉大開闢.皆同一色.猶如劫水彌滿世界.其中萬物.沈沒不現.滉瀁浩汗

.唯見大水.彼佛光明.亦復如是.聲聞菩薩.一切光明.悉皆隱蔽.唯見佛光.明耀顯

赫.此會四衆.天龍八部.人非人等.皆見極樂世界.種種莊嚴.阿彌陀佛.於彼高座.

威德巍巍.相好光明.聲聞菩薩.圍繞恭敬.譬如須彌山王.出於海面.明現照耀. 淸

淨平正.無有雜穢.及異形類.唯是衆寶莊嚴.聖賢共住.阿難及諸菩薩衆等.皆大歡

喜.踊躍作禮.以碩著地.稱念南無阿彌陀三□三佛陀.諸天人民.以至□飛□動.睹

斯光者.所有疾苦.莫不休止.一切憂惱.莫不解脫.悉皆慈心作善.歡喜快樂.鐘磬

琴瑟.□□樂器.不鼓自然皆作五音.諸佛國中諸天人民.各持花香. 來於虛空散作

供養.爾時極樂世界.過於西方百千俱□那由他國.以佛威力.如對目前.如淨天眼.

觀一尋地.彼見此土.亦復如是.悉睹娑婆世界.釋迦如來.及比丘衆.圍繞說法.

慈氏述見第三十九

爾時佛告阿難.及慈氏菩薩.汝見極□世界.宮殿.樓閣.泉池.林樹.具足微妙.淸淨

莊嚴不.阿難對曰.唯然已見.汝聞阿彌陀佛大音宣布一切世界.化衆生不. 阿難對

曰.唯然己聞.佛言汝見彼國淨行之衆.遊處虛空.宮殿隨身.無所障□.遍至十方供

養諸佛不.及見彼等念佛相續不.復有衆鳥.住虛空界.出種種音.皆是化作.汝悉見

不.慈氏白言.如佛所說.一一皆見.佛告彌勒.彼國人民有胎生者.汝復見不. 彌勒

白言.世尊.我見極樂世界人住胎者.如夜摩天處於宮殿.又見衆生. 於蓮華內結跏

趺坐.自然化生.何因緣故.彼國人民.有胎生者.有化生者.

邊地疑城第四十

佛告慈氏.若有衆生.以疑惑心.修諸功德.願生彼國.不了佛智.不思議智. 不可稱

智.大乘廣智.無等無倫.最上勝智.於此諸智.疑惑不信.猶信罪福.修習善本.願生

其國.復有衆生.積集善根.希求佛智.普遍智.無等智.威德廣大不思議智. 於自善

根能生信.故於往生淸淨佛國.意志猶豫.無所專據.然猶續念不絶.結其善願爲本.

續得往生.是諸人等.以此因緣.雖生彼國.不能前至無量壽所.道止佛國界邊.七寶

城中.佛不使爾.身行所作.心自趣向.亦有寶池蓮華.自然受身.飮食快樂. 如□利

天.於其城中.不能得出.所居舍宅在地.不能隨意高大.於五百歲.常不見佛. 不聞

經法.不見菩薩聲聞聖衆.其人智慧不明.知經復少.心不開解.意不歡樂.是故於彼

.謂之胎生.若有衆生.明信佛智.乃至勝智.斷除疑惑.信己善根.作諸功德.至心□

向.皆於七寶華中.自然化生.跏趺而坐.須臾之頃.身相.光明.智慧.功德. 如諸菩

薩.具足成就.彌勒當知.彼化生者.智慧勝故.其胎生者.五百歲中.不見三寶.不知

菩薩法式.不得修習功德.無因奉事無量壽佛.當知此人.宿世之時.無有智慧.疑惑

所致.

惑盡見佛第四十一

譬如轉輪聖王.有七寶獄.王子得罪.禁閉其中.層樓綺殿.寶帳金床.欄□榻座. 妙

飾奇珍.飮食衣服.如轉輪王.而以金鎖.繫其兩足.諸小王子.寧樂此不.慈氏白言.

不也世尊.彼幽□時.心不自在.但以種種方便.欲求出離.求諸近臣.終不從心. 輪

王歡喜.方得解脫.佛告彌勒.此諸衆生.亦復如是.若有墮於疑悔.希求佛智. 至廣

大智.於自善根.不能生信.由聞佛名.起信心故.雖生彼國.於蓮華中.不得出現.彼

處華胎.猶如圍苑宮殿之想.何以故.彼中淸淨.無諸穢惡.然於五百歲中.不見三寶

.不得供養奉事諸佛.遠離一切殊勝善根.以此爲苦.不生欣樂.若此衆生.識其罪本

.深自悔責.求離彼處.往昔世中.過失盡已.然後乃出.卽得往詣無量壽所. 聽聞經

法.久久亦當開解歡喜.亦得遍供無數無量諸佛.修諸功德.汝阿逸多.當知疑惑.於

諸菩薩爲大損害.爲失大利.是故應當明信諸佛無上智慧.慈氏白言.云何此界一類

衆生.雖亦修善.而不求生.佛告慈氏.此等衆生.智慧微淺.分別西方.不及天界.是

以非樂.不求生彼.慈氏白言.此等衆生.虛妄分別.不求佛刹.何免輪□. 佛言彼等

所種善根.不能離相.不求佛慧.深著世樂.人間福報.雖復修福.求人天果. 得報之

時.一切□足.而未能出三界獄中.假使父母妻子男女眷屬.欲相救免.邪見業王.未

能拾離.常處輪□而不自在.汝見愚痴之人.不種善根.但以世智聰辯.增益邪心.云

何出離生死大難.復有衆生.雖種善根.作大福田.取相分別.情執深重. 求出輪□.

終不能得.若以無相智慧.植衆德本.身心淸淨.遠離分別.求生淨刹.趣佛菩提. 當

生佛刹.永得解脫.

菩薩往生第四十二

彌勒菩薩白佛言.今此娑婆世界.及諸佛刹.不退菩薩.當生極樂國者.其數幾何.佛

告彌勒.於此世界.有七百二十億菩薩.已曾供養無數諸佛.植衆德本.當生彼國.諸

小行菩薩.修習功德.當往生者.不可稱計.不但我刹諸菩薩等.往生彼國.他方佛土

.亦復如是.從遠照佛刹.有十八俱□那由他菩薩摩訶薩.生彼國土. 東北方寶藏佛

刹.有九十億不退菩薩.當生彼國.從無量音佛刹.光明佛刹.龍天佛刹. 勝力佛刹.

師子佛刹.離塵佛刹.德首佛刹.仁王佛刹.華幢佛刹.不退菩薩當往生者.或數十百

億.或百千億.乃至萬億.其第十二佛名無上華.彼有無數諸菩薩衆.皆不退轉.智慧

勇猛.已曾供養無量諸佛.具大精進.發趣一乘.於七日中.卽能攝取百千億劫.大士

所修堅固之法.斯等菩薩.皆當往生.其第十三佛名曰無畏.彼有七百九十億大菩薩

衆.諸小菩薩及比丘等.不可稱計.皆當往生.十方世界諸佛名號. 及菩薩衆當往生

者.但說其名.窮劫不盡.

非是小乘第四十三

佛告慈氏.汝觀彼諸菩薩摩訶薩.善獲利益.若有善男子.善女人. 得聞阿彌陀佛名

號.能生一念喜愛之心.歸依瞻禮.如說修行.當知此人爲得大利. 當獲如上所說功

德.心無下劣.亦不貢高.成就善根悉皆增上.當知此人非是小乘.於我法中.得名第

一弟子.是故告汝天人世間阿修羅等.應當樂修習.生希有心.於此經中.生導師想.

欲令無量衆生.速疾安住得不退轉.及欲見彼廣大莊嚴.攝受殊勝佛刹.圓滿功德者

.當起精進.聽此法門.爲求法故.不生退屈諂僞之心.設入大火.不應疑悔.何以故.

彼無量億諸菩薩等.皆悉求此微妙法門.尊重聽聞.不生違背.多有菩薩. 欲聞此經

而不能得.是故汝等.應求此法.

受菩提記第四十四

若於來世.及至正法滅時.當有衆生.植諸善本.已曾供養無量諸佛. 由彼如來加威

力故.能得如是廣大法門.攝取受持.當獲廣大一切智智.於彼法中.廣大勝解.獲大

歡喜.廣爲他說.常樂修行.諸善男子.及善女人.能於是法.若已求.現求. 當求者.

皆獲善利.汝等應當安住無疑.種諸善本.應當修習.使無疑滯. 不入一切種類珍寶

成就牢獄.阿逸多.如是等類大威德者.能生佛法廣大異門.由於此法不聽聞故. 有

一億菩薩.退轉阿□多羅三□三菩提.若有衆生.於此經典.書寫.供養.受持.讀誦.

於須臾頃爲他演說.勸令聽聞.不生憂惱.乃至晝夜思惟彼刹.及佛功德.於無上道.

終不退轉.彼人臨終.假使三千大千世界滿中大火.亦能超過.生彼國土. 是人已曾

値過去佛.受菩提記.一切如來.同所稱讚.是故應當專心信受.持誦說行.

獨留此經第四十五

吾今爲諸衆生說此經法.令見無量壽佛.及其國土一切所有.所當爲者. 皆可求之.

無得以我滅度之後.復生疑惑.當來之世.經道滅盡.我以慈悲哀愍. 特留此經止住

百歲.其有衆生.値斯經者.隨意所願.皆可得度.如來興世.難値難見.諸佛經道.難

得難聞.遇善知識.聞法能行.此亦爲難.若聞斯經.信樂受持.難中之難.無過此難.

若有衆生得聞佛聲.慈心淸淨.踊躍歡喜.衣毛爲起或淚出者. 皆由前世曾作佛道.

故非凡人.若聞佛號.心中狐疑.於佛經語.都無所信.皆從惡道中來.宿殃未盡 .未

當度脫.故心狐疑.不信向耳.

勤修堅持第四十六

佛告彌勒.諸佛如來無上之法.十力無畏.無□無著.甚深之法. 及波羅密等菩薩之

法.非易可遇.能說法人.亦難開示.堅固深信.時亦難遭.我今如理宣說如是廣大微

妙法門.一切諸佛之所稱讚.付囑汝等.作大守護.爲諸有情長夜利益. 莫令衆生淪

墮五趣.備受危苦.應勤修行.隨順我敎.當孝於佛.常念師恩.當令是法.久住不滅.

當堅持之.無得毁失.無得爲妄.增減經法.常念不絶.則得道捷.我法如是. 作如是

說.如來所行.亦應隨行.種修福善.求生淨刹.

福慧始聞第四十七

爾時世尊而說頌曰

若不往昔修福慧    於此正法不能聞    已曾供養諸如來    則能歡喜信此事

惡驕懈怠及邪見    難信如來微妙法    譬如盲人□處闇    不能開導於他路

唯曾於佛植衆善    救世之行方能修    聞已受持及書寫    讀誦讚演幷供養

如是一心求淨方    決定往生極樂國    假使大火滿三千    乘佛威德悉能超

如來深廣智慧海    唯佛與佛乃能知    聲聞億劫思佛智    盡其神力莫能測

如來功德佛自知    唯有世尊能開示    人身難得佛難値    信慧聞法難中難

若諸有情當作佛    行超普賢登彼岸    是故博聞諸智士    應信我敎如實言

如是妙法幸聽聞    應常念佛而生喜    受持廣度生死流    佛說此人眞善友

聞經獲益第四十八

爾時世尊說此經法.天人世間有萬二千那由他億衆生.遠離塵垢.得法眼淨.二十億

衆生.得阿那含果.六千八百比丘.諸漏已盡.心得解脫.四十億菩薩.於無上菩提住

不退轉.以弘誓功德而自莊嚴.二十五億衆生.得不退忍. 四萬億那由他百千衆生.

於無上菩提未曾發意.今初發.種諸善根願生極樂.見阿彌陀佛.皆當往生彼如來土

.各於異方次第成佛.同名妙音如來.復有十方佛刹若現在生.及未來生. 見阿彌陀

佛者.各有八萬俱□那由他人.得授記法忍.成無上菩提.彼諸有情. 皆是阿彌陀佛

宿願因緣.俱得往生極樂世界.爾時三千大千世界六種震動.幷現種種希有神變.放

大光明.普照十方.復有諸天.於虛空中.作妙音樂.出隨喜聲.乃至色界諸天. 悉皆

得聞.歎未曾有.無量妙花紛紛而降.尊者阿難.彌勒菩薩.及諸菩薩聲聞.天龍八部

.一切大衆.聞佛所說.皆大歡喜.信受奉行.

佛說大乘無量壽莊嚴淸淨平等覺經

□向偈

□向累世父母□師長□歷劫□親債主及法界一切衆生０求生淨土□

輸入者＞吳國旭